# data[].attributes.attachment_link.title
Συγκριτική μελέτη δημοσιευμάτων για την πανδημία

# data[].attributes.headline
Β' ΕΠΑ.Λ.Αλε

# data[].attributes.body
Β' ΕΠΑ.Λ.

Αλεξίου Αμαλία
Γκέκα Στέλλα
Δημοπούλου Μαρία

Α΄ΕΠΑ.Λ.

Μαχαίρας Κώστας
Παπαγεωργίου Μιχάλης
Τασούλας Βίκτωρας
Τσιτακίδου Σουλτάνα
Φώτη Αφροδίτη

# data[].attributes.attachment_link.readable_text
Ένας απρόβλεπτος ιός, όπως τον χαρακτήρισε η παγκόσμια επιστημονική κοινότητα, που άλλαξε τον κόσμο.

Μία πανδημία η οποία βρήκε όλη την ανθρωπότητα εντελώς απροετοίμαστη και άλλαξε για πάντα τους κανόνες που γνωρίζαμε μέχρι τότε, στην οικονομία, στην κοινωνία, στην αγορά εργασίας και στις καθημερινές μας συμπεριφορές.

Άγνωστες και δύσκολες λέξεις και εκφράσεις, όπως στεγανοποίηση, ανοσογονικότητα, αντίσωμα, επίνοσος, φορτίο νοσηρότητας, επιδημική καμπύλη, ανάσχεση της διασποράς, αλλά και διάχυτος φόβος και ανασφάλεια και αλλαγή στην καθημερινότητά μας, μέσα από την χρήση της μάσκας, την αποφυγή της χειραψίας, τη διαρκή διενέργεια των τεστ, εισήλθαν στην ζωή μας και την άλλαξαν.

Και στον αντίποδα, η διαρκής έρευνα και οι συμμαχίες των ερευνητών, που έδωσαν στους ανθρώπους το μεγάλο δώρο: τα εμβόλια, τα μονοκλωνικά αντισώματα, τα αντιικά φάρμακα και τις καινοτόμες θεραπείες. Η επιστήμη, δίπλα στην ανθρωπότητα, προσφέροντας ουσιαστικές λύσεις. Η επιστήμη που ενίοτε βάλλεται, πάντα όμως νικά.

Μία μεγάλη νίκη: 20 εκατ. εμβολιασμοί

Στις 21 Φεβρουαρίου 2022, μόλις 5 ημέρες πριν την επέτειο των δύο ετών από την έναρξη της πανδημίας COVID-19, ο ΓΓ Πρωτοβάθμιας Φροντίδας Υγείας Μάριος Θεμιστοκλέους, ανακοίνωσε από το υπουργείο Υγείας, τον μαγικό αριθμό των 20 εκατ. εμβολίων που έχουν ήδη υλοποιηθεί στην Ελλάδα.

Περισσότερα από 7.837.000 πολίτες έχουν εμβολιαστεί με τουλάχιστον μία δόση που αντιστοιχεί σε ποσοστό 74,6% του γενικού πληθυσμού και 84,3% του ενήλικου πληθυσμού. Ο αντίστοιχος μέσος όρος στην Ευρωπαϊκή Ένωση για τους πολίτες με τουλάχιστον μία δόση, είναι 74,9% του γενικού πληθυσμού και 85,4% του ενήλικου πληθυσμού.

Περισσότερα από 7.500.000 συμπολίτες μας έχουν ολοκληρώσει τον εμβολιασμό τους, που αντιστοιχεί σε ποσοστό 71,3% του γενικού πληθυσμού και 80,3% του ενήλικου πληθυσμού.

Ο αντίστοιχος μέσος όρος στην Ευρωπαϊκή Ένωση για τους ολοκληρωμένους εμβολιασμούς είναι 71,4% του γενικού πληθυσμού και 82,5% του ενήλικου πληθυσμού.

Σε σχέση με τα στοιχεία της αναμνηστικής τρίτης δόσης, τη στιγμή αυτή οι δικαιούχοι είναι 5.828.000, ποσοστό 77,9% των ολοκληρωμένων εμβολιασμών. Έχουν ήδη πραγματοποιηθεί 5.260.000 εμβολιασμοί αναμνηστικής δόσης, ποσοστό 90,2% των δικαιούχων και ακόμη 100.000 περίπου συμπολίτες μας έχουν προγραμματίσει το ραντεβού τους, ποσοστό 1,6% των δικαιούχων, συνολικά δηλαδή 92%.

Και εάν αυτό δεν είναι μία νίκη της επιστήμης, απέναντι στον σκοταδισμό που δημιουργούν τα fake news, ή τα αντιεμβολιαστικά κινήματα, τότε τι είναι;
Οι οδυνηρές απώλειες, τα εκατ. κρούσματα παγκοσμίως και οι πάνω από 25.600 νεκροί στην Ελλάδα
Βεβαίως την ίδια ώρα, ο κόσμος θρηνεί πάνω από 5,86 εκατομ. θανάτους (στοιχεία της 17 ης Φεβρουαρίου 2022) με καταγεγραμμένες πάνω από 418.000.000 μολύνσεις σε όλο τον κόσμο. Η μεταδοτική μετάλλαξη Όμικρον παρελαύνει ήδη από τον Νοέμβριο του 2021, ευτυχώς με ήπια συμπτώματα, έχοντας πάρει την σκυτάλη από τη πολύ σκληροπυρηνική Δέλτα, που έδωσε πολλές νοσηλείες, διασωληνώσεις και θανάτους.

Η επιδημία στην Ευρώπη ωστόσο εξακολουθεί να δείχνει σημεία συρρίκνωσης, κυρίως όσον αφορά την διασπορά, όπου παρατηρήθηκε 20% μείωση στις διαγνώσεις, ενώ οι θάνατοι παραμένουν, παρέμειναν λίγο- πολύ σταθεροί, σύμφωνα με την ενημέρωση των καθηγητών Γκίκα Μαγιορκίνη και Βάνα Παπαευαγγέλου κατά την ενημέρωση της 1 7ης Φεβρουαρίου.

Στην Ελλάδα, θρηνούμε ήδη 25.603 ανθρώπους που κατέληξαν από τον ιό και έχουμε 2,3 εκατ. καταγεγραμμένα κρούσματα (στοιχεία ΕΟΔΥ της 24 ης Φεβρουαρίου 2022). Τους τελευταίους δύο μήνες, οι άνθρωποι που καταλήγουν ανέρχονται καθημερινά σε 100 περίπου, με αποτέλεσμα να έχει ανοίξει μία μεγάλη συζήτηση για τις ΜΕΘ και τη διασωλήνωση εκτός Μονάδων.

Το τέλος της επείγουσας φάσης

Η μετάλλαξη Όμικρον, οδηγεί την πανδημία στο τέλος της επείγουσας φάσης της, τόνισε πριν μερικές ημέρες σε εκδήλωση για τις Ένοπλες Δυνάμεις ο Καθηγητής Παθολογίας του ΕΚΠΑ και πρόεδρος της Επιτροπής Εμπειρογνωμόνων Σωτήρης Τσιόδρας.

Μία δήλωση, που σίγουρα μας γεμίζει με αισιοδοξία, όσο και εάν οι αριθμοί από τους σκληρούς δείκτες επιμένουν- αν και με μικρή μείωση- και μας προβληματίζουν. Ο καθηγητής, υπογράμμισε ότι μέχρι τέλος του έτους (2022), θα σταματήσουμε να μετράμε τα κρούσματα και θα επικεντρωθούμε στις νοσηλείες, στους διασωληνωμένους και στους θανάτους. Επίσης σημείωσε ότι ο ιός θα γίνει ενδημικός.

Ας θυμηθούμε όμως παρακάτω, τους σημαντικότερους σταθμούς που ζήσαμε τα τελευταία δύο χρόνια:

Και κάπως έτσι ξεκινήσαμε: Η ασθενής "μηδέν"

Ήταν απόγευμα Τετάρτης 26 Φεβρουαρίου 2020, που η ασθενής μηδέν, μια επιχειρηματίας από τη Θεσσαλονίκη, έφερνε από το Μιλάνο τον κορωνοϊό, σηματοδοτώντας και στην Ελλάδα, την έναρξη της πρωτοφανούς παγκόσμιας υγειονομικής κρίσης.

Μέχρι τότε, πιστεύαμε αφελώς, ότι η COVID- 19 είναι μάλλον πολύ μακριά- στη Γουχάν της Κίνας- για να μας αγγίξει...Αλλά μάλλον ταρακουνηθήκαμε, όταν ο ιός μετά την είσοδό του στην Ευρώπη, είχε φθάσει σχεδόν στην πόρτα μας, στη Βόρεια Ιταλία. Η αλήθεια είναι ότι εκείνη την στιγμή, στοιχηματίσαμε, πότε η βαριά καμπάνια θα χτυπήσει και την πόρτα της χώρας μας. Όπως και την χτύπησε.

Η νέα επιχειρηματίας βρέθηκε θετική στον SARS CoV -2 και μεταφέρθηκε στο νοσοκομείο ΑΧΕΠΑ. Η αντίστροφη μέτρηση είχε μόλις αρχίσει.

Την ίδια ημέρα, πραγματοποιείται πολύωρη συνεδρίαση για το θέμα και ανακοινώνεται από την ηγεσία του υπ. Υγείας η τοποθέτηση του καθηγητή Λοιμωξιολογίας του ΕΚΠΑ Σωτήρη Τσιόδρα, στο τιμόνι της ενημέρωσης. Ο "στρατηγός" έχει λάβει θέση μάχης και οι μήνες που ακολούθησαν- αν και πέρασαν στην ιστορία- μας βρήκαν όλους με κομμένη την ανάσα, αλλά με την σιγουριά και την ασφάλεια που είχε δημιουργήσει η καθημερινή ενημέρωση των Τσιόδρα και Χαρδαλιά.

Οι επόμενοι δύο σχεδόν μήνες ήταν δραματικοί... όχι μόνο για τη χώρα μας αλλά κυρίως για τον υπόλοιπο κόσμο και κυρίως για την Ευρώπη. Τρεις χώρες βρέθηκαν στο μάτι του κυκλώνα: Ιταλία, Ισπανία, Μ. Βρετανία. Στην Ιταλία ειδικότερα και κυρίως στο βόρειο κομμάτι της η κατάσταση ήταν ζοφερή. Οι Μονάδες Εντατικής Θεραπείας ασφυκτιούσαν, οι ασθενείς μετά από κάποιες ημέρες διασωλήνωσης κατέληγαν χωρίς να προλάβουν να χαιρετίσουν τα αγαπημένα τους πρόσωπα, το ιατρικό και νοσηλευτικό προσωπικό είχε ξεπεράσει τα όριά του. Ταυτόχρονα, διέκρινε, ότι το υγειονομικό σύστημα μιας εύρωστης και κραταιάς Ευρωπαϊκής χώρας κατέρρεε καθημερινά.

Η Σουηδία προστέθηκε το επόμενο διάστημα στην μαύρη λίστα...ενώ η έκθεση στον ιό, δεν βοήθησε καθόλου στο να κτιστεί μία κάποια ανοσία της αγέλης. Οι ηλικιωμένοι στα γηροκομεία κατέληγαν με δραματικό τρόπο και οι περισσότεροι χωρίς οξυγόνο. Πλέον ήταν το "μαύρο πρόβατο" της Ευρώπης, η άλλοτε χώρα - υπόδειγμα της πρόνοιας.

Το δίδυμο Τσιόδρα - Χαρδαλιά και η ενημέρωση στις 6 μμ

Η ενημέρωση στην Ελλάδα από τον καθηγητή Τσιόδρα είναι καθημερινή, κάθε απόγευμα στις 6 όλοι βρίσκονται στην οθόνη τους, παρακολουθώντας σιωπηλά και μελαγχολικά. Όμως η πραότητα και ο μειλίχιος τρόπος του κατευνάζει τα πνεύματα και συγκινεί.

Στην μάχη της ενημέρωσης όπως είπαμε παραπάνω βρέθηκε από την πρώτη στιγμή και ο "λοχαγός" Νίκος Χαρδαλιάς, υφυπουργός Πολιτικής Προστασίας και Διαχείρισης Κρίσεων. Στο πρώτο αυτό κύμα, η Ελλάδα δείχνει ότι τα καταφέρνει καλά στη διαχείριση της νόσου σε σύγκριση με την Ευρώπη. Σε αυτό βοηθά και το μακρύ και κουραστικό απαγορευτικό του πρώτου κύματος της πανδημίας που διήρκεσε σχεδόν 40 ημέρες. Η αποστολή SMS στο 13033 ήταν μία νέα πρωτόγνωρη πραγματικότητα. Αποστολή μηνύματος για ψώνια στο σούπερ μάρκετ, άλλο μήνυμα για τρέξιμο, άλλο για βόλτα με το κατοικίδιο. Η ζωή έμοιαζε σαν αστείο και ήδη οι θεωρίες συνομωσίας έδιναν και έπαιρναν...

Οι πολίτες κρέμονταν από το στόμα των επιδημιολόγων, των λοιμωξιολόγων, των ιολόγων, και πάσης φύσεως Εμπειρογνώμονες εμφανίζονταν καθημερινά στις τηλεοράσεις, στα ραδιόφωνα και σε όλα τα Μέσα Κοινωνικής Δικτύωσης.

Το πρώτο μοναχικό Πάσχα

Το πρώτο Πάσχα της πανδημίας, ήταν μοναχικό, μακριά από συγγενείς και φίλους, μακριά από τα χωριά. Οι κοινωνικές συμπεριφορές άλλαξαν, η τηλε-εργασία, η τηλε-εκπαίδευση και οι πολύωρες τηλεδιασκέψεις πρωταγωνιστούν, όπως και το καθημερινό βάδισμα, αφού δεν υπάρχουν άλλοι τρόποι διασκέδασης και ψυχαγωγίας. Οι οικογένειες βρέθηκαν ξανά μαζί στο σπίτι, μετά από χρόνια, τυλιγμένοι όμως στο φόβο, στην ανησυχία, στην ανάγκη για επαφή, αλλά συχνά και σε ένα τοπίο που μύριζε και εξακολουθεί να μυρίζει... ενδοοικογενειακή βία.

Με τον ερχομό του πρώτου πανδημικού καλοκαιριού ο κόσμος πήρε μία βαθιά ανάσα. Ο ιός συνέχιζε να καλπάζει, όμως οι άνθρωποι άρχισαν να χαλαρώνουν, να κάνουν λελογισμένα κάποιες μικρές διακοπές, με αποτέλεσμα την τόνωση της ψυχολογίας τους.

Με τον ερχομό του φθινοπώρου του 2020, τα κρούσματα στην Ελλάδα αυξήθηκαν, αφού έχει ανοίξει ο τουρισμός- ενώ ξεκίνησε μία ατέρμονη συζήτηση γύρω από την χρήση της μάσκας. Η αλήθεια πάντως είναι, ότι εάν το μέτρο είχε εφαρμοστεί από την 1η Σεπτεμβρίου, οι επόμενοι μήνες, ίσως ήταν πιο εύκολοι, όπως υποστηρίζουν εκ των υστέρων πολλοί επιδημιολόγοι.

Ο πρώτος δύσκολος Νοέμβριος της πανδημίας και το β' lockdown

Ο Νοέμβριος του 2020, ήταν ένας πολύ δύσκολος μήνας για όλη τη χώρα, καίτοι οι καιρικές συνθήκες δεν ήταν τόσο άσχημες. Ξεκίνησε νέο απαγορευτικό στις 7 Νοεμβρίου- το οποίο ανακοίνωσε ο Πρωθυπουργός Κυριάκος Μητσοτάκης- με την ελπίδα, τα Χριστούγεννα να μπορέσει να ανοίξει κάποια δραστηριότητα, ή τα καταστήματα. Ο εμπορικός και επιχειρηματικός κόσμος αλλά και ο κόσμος της εστίασης βίωσαν μία τραυματική εργασιακή εμπειρία. Τα κρούσματα ήταν πάρα πολλά, το ίδιο και οι διασωληνωμένοι και οι ασθενείς που κατέληγαν. Οι λοιμωξιολόγοι δήλωναν με ρεαλισμό, ότι είναι σαν να πέφτει ένα αεροπλάνο κάθε ημέρα...Τι σύμπτωση, την ίδια κατάσταση βιώναμε πριν μερικές ημέρες και για πολλές εβδομάδες, καίτοι εμβολιασμένοι.

Το ίδιο δύσκολα πέρασαν και οι μαθητές, αφού τα σχολεία ήταν κλειστά μέχρι τη Δευτέρα 11 Ιανουαρίου 2021 που άνοιξαν τα Δημοτικά και τα Νηπιαγωγεία, ενώ τα Γυμνάσια άνοιξαν τη Δευτέρα 1 Φεβρουαρίου 2021. Η χώρα βυθίζεται ξανά και η πορεία της COVID-19, μοιάζει σαν να μην έχει τέλος.

Τα πρώτα πανδημικά Χριστούγεννα και η κοινωνική φούσκα

Τα πρώτα πανδημικά Χριστούγεννα οι εντολές των επιδημιολόγων και της κυβέρνησης ήταν να γιορτάσουμε και πάλι μοναχικά, το πολύ με μία ακόμη οικογένεια, η γνωστή μας "κοινωνική φούσκα" και να αποφύγουμε τα ρεβεγιόν, προκειμένου να ελεγχθεί η διασπορά του ιού.

Όμως όσο ανεξέλεγκτα έτρεχε ο ιός, τόσο ανεξέλεγκτα έτρεχε και η έρευνα σε όλο τον κόσμο. Η αντίστροφη μέτρηση για τον έλεγχο της νόσου είχε ξεκινήσει και οι αδειοδοτήσεις των εμβολίων αποτελούσαν πλέον μία ελπιδοφόρα πραγματικότητα. Η μοριακή τεχνολογία mRna βρέθηκε στο επίκεντρο των συζητήσεων αλλά και των συνομωσιολόγων για ακόμη μία φορά.

Η επιχείρηση "Ελευθερία"

Ήταν 27 Δεκεμβρίου 2020 ημέρα Κυριακή, που το Πρόγραμμα "Ελευθερία" σήμανε την έναρξη των εμβολιασμών κατά της COVID-19 στην Ελλάδα.

Μαζί με την επιχείρηση "Ελευθερία", το μεγαλύτερο εμβολιαστικό εγχείρημα στη χώρα μας, ξεκινούσε και το προσωπικό ταξίδι του καθένα από εμάς προς τον δικό του δρόμο της ελευθερίας, απέναντι σε έναν απρόβλεπτο ιό, ο οποίος άλλαξε για πάντα την ζωή μας.

Στις 27 Δεκεμβρίου του 2020, ημέρα Κυριακή, η καρδιά των Ελλήνων χτυπά δυνατά. Η Ευσταθία Καμπισιούλη, νοσηλεύτρια ΜΕΘ στο Νοσοκομείο Ευαγγελισμός, είναι ο πρώτος άνθρωπος που εμβολιάστηκε στην Ελλάδα κατά της COVID 19 με το εμβόλιο των Pfizer - BioNTech.

Δεύτερος είναι ο ηλικιωμένος Μιχάλης Γιοβανίδης, φιλοξενούμενος σε Μονάδα Φροντίδας Ηλικιωμένων. Δύο συμβολικοί εμβολιασμοί. Ακολούθησαν την ίδια μέρα η Πρόεδρος της Δημοκρατίας Κατερίνα Σακελλαροπούλου και ο πρωθυπουργός της χώρας Κυριάκος Μητσοτάκης. Οι δημοσιογράφοι είμασταν στημένοι έξω από την ναυαρχίδα του ΕΣΥ τον Ευαγγελισμό, ή έξω από τον Αττικόν. Κάποια δειλά χαμόγελα είχαν αρχίσει να σχηματίζονται στα πρόσωπά μας, η επιχείρηση ΕΛΕΥΘΕΡΙΑ, η μεγαλύτερη υγειονομική εκστρατεία εμβολιασμού μόλις είχε ξεκινήσει.

Το άρξασθαι στους εμβολιασμούς, έγινε σε τρία νοσοκομεία αιχμής στην Αττική, τα οποία βρέθηκαν από την πρώτη στιγμή στη μάχη της πανδημίας: στον Ευαγγελισμό, στο Αττικόν και στο Σωτηρία.

Οι πρώτοι συμβολικοί εμβολιασμοί

Στα δύο πρώτα νοσοκομεία, εμβολιάστηκαν στο μεν πρώτο η Πρόεδρος της Δημοκρατίας κυρία Κατερίνα Σακελλαροπούλου και ο πρόεδρος του ΣΥΡΙΖΑ κ. Αλέξης Τσίπρας ακριβώς τη δεύτερη ημέρα, 28 Δεκεμβρίου 2020. Στο δε δεύτερο, στο Αττικόν, ο Πρωθυπουργός Κυριάκος Μητσοτάκης και ο καθηγητής Παθολογίας και Λοιμωξιολογίας του ΕΚΠΑ και πρόεδρος της Επιτροπής Εμπειρογνώμων κ. Σωτήρης Τσιόδρας.

Η ΠτΔ ήταν το πρώτο πολιτικό πρόσωπο που εμβολιάστηκε. Ακολούθησαν οι συμβολικοί εμβολιασμοί του πρωθυπουργού, του προέδρου της Βουλής, του γραμματέα του Μέρα25, της προέδρου της Εθνικής Επιτροπής Εμβολιασμών, του εκπροσώπου του Υπουργείου Υγείας για το νέο κορωνοϊό, του Αρχηγού ΓΕΕΘΑ και του Μητροπολίτη Ναυπάκτου και Αγίου Βλασίου, εκπροσωπώντας τον Αρχιεπίσκοπο Αθηνών και πάσης Ελλάδος κ. Ιερώνυμο.

Στα tweet, στις δηλώσεις και στις άπειρες αναρτήσεις της ημέρας εκείνης, καθηγητές, πολιτικοί, υγειονομικοί, αλλά και απλοί πολίτες, εξέφραζαν την πεποίθηση αλλά και τον ενθουσιασμό τους, για την Επιχείρηση ΕΛΕΥΘΕΡΙΑ, η οποία θα μας έφερνε πιο κοντά και γρήγορα, στη λύση του αδιεξόδου, που είχε προκαλέσει ο απρόβλεπτος ιός, SARS CoV 2.

Υπήρχε πράγματι ένας ανυπόκριτος ενθουσιασμός στην ατμόσφαιρα, ότι με τον εμβολιασμό κατά του κορωνοϊού, "θα πάρουμε πίσω γρήγορα τις ζωές μας πίσω". Και φυσικά σε ένα μεγάλο βαθμό, αυτό συνέβη. Το εμβολιαστικό πρόγραμμα έδωσε τη δυνατότητα να πάρουμε πολλές ανάσες στους μήνες που ακολούθησαν και κυρίως να αφήσουμε πίσω μας τα αλλεπάλληλα απαγορευτικά.

Το τελευταίο μίλι που κρατάει τόσο πολύ...

Και εκεί που πιστεύαμε ότι με τους εμβολιασμούς, θα μπορέσουμε να διαχειρισθούμε το πρόβλημα, ο ιός άλλαξε και πάλι πορεία και ενέσκηψε δριμύτερος. Το βράδυ της Τρίτης 9 ης Φεβρουαρίου 2021, εξαγγέλλοντας το τρίτο lockdown, ο Πρωθυπουργός Κυριάκος Μητσοτάκης, κατέθετε με σιγουριά, ότι αυτό είναι "Το τελευταίο μίλι πριν την ελευθερία μας". "Η πολιτεία έχει το σχέδιο, ώστε μέχρι τα τέλη της Άνοιξης οι πιο ευάλωτοι Έλληνες να έχουν θωρακιστεί", πρόσθεσε ο πρωθυπουργός, ανακοινώνοντας ένα σκληρό απαγορευτικό το οποίο ξεκίνησε από την Πέμπτη 11 Φεβρουαρίου και διήρκεσε μέχρι τις 28 Φεβρουαρίου.

Η θλίψη και το αδιέξοδο είχαν επανέλθει και πάλι.

Μετά από μία "κοιλιά" που σημείωσαν οι εμβολιασμοί και το Πρόγραμμα ΕΛΕΥΘΕΡΙΑ στο τέλος του καλοκαιριού του 2021, η Όμικρον κινητοποίησε και αφύπνισε τους πολίτες, ώστε να σπεύσουν με ακόμη μεγαλύτερη ζέση να εμβολιαστούν και να κλείσουν ραντεβού- μεταξύ των οποίων και η περίφημη ομάδα άνω των 60 ετών που αντιστέκεται ακόμη σε μεγάλο βαθμό.

Η "Όμικρον" που δείχνει το τέλος της πανδημίας

Δύο σχεδόν χρόνια, μετά την έναρξη της πανδημίας και ένα χρόνο και πλέον από την έναρξη του εμβολιαστικού προγράμματος, ο ιός ξαναχτύπησε με την μορφή της Όμικρον, μία νέα μεταδοτική μετάλλαξη, η οποία απείλησε για ακόμη μία φορά την ανθρωπότητα. Ξεκίνησε στις 11 Νοεμβρίου 2021 από τη Νότιο Αφρική, ωστόσο σάρωσε όλο τον κόσμο, ευτυχώς με ήπια συμπτώματα και μικρότερες νοσηλείες και καλύπτοντας εντελώς τη Δέλτα.

Η Όμικρον ωστόσο δείχνει ήδη την έξοδο από την υγειονομική κρίση, και όπως αναφέρει ο "στρατηγός" Τσιόδρας, δείχνει το τέλος της επείγουσας φάσης. Αυτό που πρέπει να μας προβληματίσει σίγουρα το επόμενο διάστημα, είναι το κομμάτι της ψυχικής υγείας, το οποίο επιβαρύνθηκε τα μέγιστα στα χρόνια της πανδημίας.

Μία νέα πανδημία, αυτή της ψυχικής υγείας

Φαίνεται λοιπόν, ότι μία άλλη πανδημία βρίσκεται ήδη ante portas, αυτή της ψυχικής υγείας, καθώς σύμφωνα με τον καθηγητή, η επίδραση της πανδημίας στην πνευματική και ψυχική υγεία του πληθυσμού είναι τεράστια και ανισοβαρής, με 53 εκατ. ανθρώπους παγκοσμίως να πάσχουν από μείζονα κατάθλιψη και 76 εκατ. περιπτώσεις αγχώδους διαταραχής.

Εκτός από το μείζον θέμα της ψυχικής υγείας, που φαίνεται ότι θα μας απασχολήσει ιδιαίτερα στη μεταπανδημική εποχή, ένα άλλο φαινόμενο πολύ οδυνηρό αναδύεται ήδη.

Πρόκειται για τα παιδιά που έχασαν έναν ή δύο γονείς, ή τον κηδεμόνα τους, στη διάρκεια της σοβαρής υγειονομικής κρίσης. Σύμφωνα με μελέτη του National Institutes of Health που δημοσιεύθηκε τον Ιούλιο του 2021 στο The Lancet, τους πρώτους 14 μήνες της πανδημίας, 1,5 εκατ. παιδιά έχασαν έναν, ή δύο γονείς, ή τον κηδεμόνα τους. Μία πραγματικά τρομακτική κατάσταση, με απώλειες και ορφάνια, σε καιρό ειρήνης (;).

Η ανθρωπότητα για ακόμη μία φορά απέναντι σε μία νέα πρόκληση...

# data[].attributes.attachment_link.keywords[]
ειδησεισ τωρα

# data[].attributes.attachment_link.authors[].name
Νατάσσα Ν. Σπαγαδώρου

# data[].attributes.attachment_link.title
Δύο χρόνια κορωνοϊός: Απώλειες, διδάγματα, εμβολιασμοί, fake news και πανδημία της ψυχικής υγείας

# data[].attributes.attachment_link.description
Ένας απρόβλεπτος ιός, όπως τον χαρακτήρισε η παγκόσμια επιστημονική κοινότητα, που άλλαξε τον κόσμο. Μία πανδημία η οποία βρήκε όλη την ανθρωπότητα εντελώς απροετοίμαστη και άλλαξε για πάντα τους κανόνες που γνωρίζαμε μέχρι τότε, στην οικονομία, στην κοινωνία, στην αγορά εργασίας και στις καθημερινές μας συμπεριφορές.

# data[].attributes.attachment_link.authors[].name
Νιάκα Αννίτα

# data[].attributes.attachment_link.title
Επιδημία fake news μέσα στην πανδημία

# data[].attributes.attachment_link.description
Θεωρίες συνωμοσίας, ακατάλληλες θεραπείες ή συμβουλές πρόληψης: η επιδημία των fake news κάθε είδους για τον νέο κορονοϊό βλάπτει τις προσπάθειες των αρχών για τον

# data[].attributes.attachment_link.title
εσπερινο εικονα

# data[].attributes.attachment_link.readable_text
Το Καζακστάν διέψευσε σήμερα ως εσφαλμένη, την προειδοποίηση της πρεσβείας της Κίνας προς τους κινέζους πολίτες να προφυλαχθούν από ξέσπασμα στην κεντροασιατική αυτή χώρα, πνευμονίας, την οποία περιέγραψε ως πιο θανατηφόρα από τον νέο κορωνοϊό.

Σε ανακοίνωση που εξέδωσε χθες, Πέμπτη, το βράδυ στον επίσημο λογαριασμό της στο WeChat, η κινεζική πρεσβεία επεσήμανε μια "σημαντική αύξηση κρουσμάτων στις πόλεις Ατιράου, Ακτόμπε και Σιμκέντ στο Καζακστάν από τα μέσα Ιουνίου".

Σήμερα ωστόσο, το υπουργείο Υγείας του Καζακστάν χαρακτήρισε τα δημοσιεύματα των κινεζικών μέσων ενημέρωσης που στηρίχθηκαν στην ανακοίνωση της πρεσβείας "ψευδείς ειδήσεις".

Το υπουργείο σημείωσε ότι οι απολογισμοί του για λοιμώξεις από βακτηριακή, μυκητιακή και ιική πνευμονία, στους οποίους περιλαμβάνονται επίσης περιπτώσεις που δεν είναι σαφές από τι προκλήθηκαν, ανταποκρίνονται στις προδιαγραφές του Παγκόσμιου Οργανισμού Υγείας (ΠΟΥ).

Το Καζακστάν, το οποίο επέβαλε για δεύτερη φορά καραντίνα αυτή την εβδομάδα για να αναχαιτίσει την επιδημία της Covid-19, έχει καταγράψει συνολικά σχεδόν 55.000 κρούσματα SARS-CoV-2 και 264 θανάτους από Covid-19. Ο αριθμός των νέων κρουσμάτων αυξήθηκε χθες σε 1.962, αριθμό-ρεκόρ σε μια μέρα.

Την Τρίτη, το κρατικό πρακτορείο ειδήσεων Kazinform μετέδωσε ότι ο αριθμός των κρουσμάτων πνευμονίας "αυξήθηκε 2,2 φορές τον Ιούνιο σε σύγκριση με την ίδια περίοδο το 2019".

Στην ανακοίνωσή της η κινεζική πρεσβεία ανέφερε ότι η πνευμονία στο Καζακστάν προκάλεσε τον θάνατο 1.772 ανθρώπων το πρώτο εξάμηνο του έτους, ενώ τον Ιούνιο καταμετρήθηκαν 628 θάνατοι, συμπεριλαμβανομένων Κινέζων πολιτών.

Δεν έχει διευκρινιστεί αν η πνευμονία στην οποία αναφέρεται προκαλείται από ιό που σχετίζεται με τον νέο κορωνοϊό ή ένα διαφορετικό στέλεχος.

Το υπουργείο Υγείας του Καζακστάν και άλλοι υγειονομικοί θεσμοί διεξάγουν μια "συγκριτική μελέτη", αλλά ακόμη δεν έχουν εξαχθεί συμπεράσματα από αυτήν, όπως πρόσθεσε η πρεσβεία στην ανακοίνωσή της.

# data[].attributes.attachment_link.title
Καζακστάν: Διάψευση δημοσιευμάτων για ξέσπασμα πνευμονίας πιο θανατηφόρας από τον Covid-19

# data[].attributes.attachment_link.description
Το Καζακστάν διέψευσε σήμερα ως εσφαλμένη, την προειδοποίηση της πρεσβείας της Κίνας προς τους κινέζους πολίτες να προφυλαχθούν από ξέσπασμα στην κεντροασιατική αυτή χώρα, πνευμονίας, την οποία περιέγραψε ως πιο θανατηφόρα από τον νέο κορωνοϊό.

# data[].attributes.attachment_link.readable_text
Σε πρόσφατο άρθρο του WebMD αναφέρεται στην απειλή του COVID-19 σε άγρια ζώα H βιβλιογραφία ανασκοπείται από τους Καθηγητές της Ιατρικής του ΕΚΠΑ Δημήτριο Παρασκευή (Αναπληρωτής Καθηγητής Επιδημιολογίας και Προληπτικής Ιατρικής) και Θάνο Δημόπουλο (Πρύτανης ΕΚΠΑ).

Η πιο πιθανή πηγή του ιού που προκάλεσε την πανδημία COVID-19 είναι από αντίστοιχο ιό που μολύνει νυχτερίδες. Από την αρχή της πανδημίας, η επιστημονική κοινότητα έχει αναρωτηθεί αν αυτός ο ιός μπορεί να μεταδοθεί από τον άνθρωπο στα ζώα και ποια είδη ζώων θα μπορούσαν να μολυνθούν.

Είναι σημαντικό να κατανοήσουμε αν ο COVID-19 μπορεί να μολύνει ή να προκαλέσει νόσο τα άγρια ​​ζώα, προκειμένου να εξασφαλίσουμε την ασφάλειά τους και να προστατεύσουμε τους ανθρώπους από νέες εξάρσεις του κορωνοϊού.

Στους ανθρώπους, ο ιός που προκαλεί το COVID-19 συνδέεται με τον υποδοχέα ACE2 στα κύτταρα στόχους. Κατόπιν μελέτης αλληλουχιών ACE2 από διαφορετικά είδη έγιναν προβλέψεις ποια είδη διατρέχουν κίνδυνο μόλυνσης με τον ιό. Οι μελέτες έδειξαν ότι αρκετοί τύποι ζώων μπορούν να μολυνθούν με COVID-19. Τα είδη περιλαμβάνουν τόσο άγρια ​​ζώα όσο και ζώα σε αιχμαλωσία (όπως αυτά που ζουν σε ζωολογικούς κήπους ή φάρμες).

Η διερεύνηση σε άγρια ζώα είναι σημαντική για τον εντοπισμό τυχόν νέων κρουσμάτων COVID-19. Σε περιοχές με ελεγχόμενα άγρια ζώα, είναι σημαντικό να γίνουν εργαστηριακοί έλεγχοι προκειμένου να ελεγχθεί η εξάπλωση του ιού. Η έγκαιρη διάγνωση θα βοηθήσει τους ειδικούς να βρουν την πηγή της μόλυνσης και να έχουν μια καλύτερη εικόνα για το πώς μεταδίδεται σε αυτά τα είδη.

Μελέτες έχουν γίνει σε περισσότερα από 50 είδη ζώων σε πολλούς ζωολογικούς κήπους και ενυδρεία. Το CDC εντόπισε λοιμώξεις από τον COVID-19 σε άγρια ​​ζώα όπως μεγάλες γάτες, ενυδρίδες, μινκ, πρωτεύοντα καθώς και συγκεκριμένα είδη ελαφιών. Ο αριθμός των διαφορετικών ειδών που μπορεί να μολύνει ο ιός αυξάνεται καθώς η πανδημία συνεχίζεται.

Στους ζωολογικούς κήπους, δεν έχει παρατηρηθεί μετάδοση του COVID-19 από το ένα είδος σε άλλο. Τα ζώα μολύνονται από τον άνθρωπο που πάσχει από COVID-19. Τα ζώα μπορούν να μολυνθούν από επαφή με μολυσμένα αντικείμενα ή επιφάνειες ή από τη μετάδοση αερολυμάτων (μέσω του αέρα).

Οι επιστήμονες δεν ανησυχούν ιδιαίτερα για τα κρούσματα COVID-19 μεταξύ των ζώων σε αιχμαλωσία. Σε αυτές τις περιπτώσεις, οι φροντιστές ζώων μπορούν συνήθως να ελέγξουν τη διασπορά μέσω καραντίνας, εμβολιασμού ή και επιλεκτικής θανάτωσης των ζώων. Αντίθετα είναι πιο δύσκολο να ελεγχθούν οι μεταδόσεις σε ελεύθερα ζώα στη φύση.

Εξαιτίας αυτής της δυσκολίας, γίνεται συνεχής προσπάθεια διερεύνησης εξάρσεων σε άγρια ​​είδη. Ερευνώνται συνεχώς οι πληθυσμοί των άγριων ζώων προκειμένου να ταυτοποιηθεί άμεσα τυχόν πηγή επιδημικής έκρηξης. Οι ερευνητές ελέγχουν ζώα σε ζωολογικούς κήπους, σπίτια, καταφύγια, κτηνιατρικές κλινικές, φάρμες και περιοχές που γειτνιάζουν τις περιοχές με ζώα. Εάν παρατηρηθούν θετικά κρούσματα COVID-19, η εκάστοτε χώρα θα ειδοποιήσει τον Παγκόσμιο Οργανισμό που δραστηριοποιείται στον Τομέα Υγείας των Ζώων.

# data[].attributes.attachment_link.title
Covid-19: Πώς μπορεί να επιδράσει στα άγρια ​​ζώα

# data[].attributes.attachment_link.description
Σε πρόσφατο άρθρο του WebMD αναφέρεται στην απειλή του COVID-19 σε άγρια ζώα H βιβλιογραφία ανασκοπείται από τους Καθηγητές της Ιατρικής του ΕΚΠΑ Δημήτριο Παρασκευή (Αναπληρωτής Καθηγητής Επιδημιολογίας και Προληπτικής Ιατρικής) και Θάνο Δημόπουλο (Πρύτανης ΕΚΠΑ). Η πιο πιθανή πηγή του ιού που προκάλεσε την πανδημία COVID-19 είναι από αντίστοιχο ιό που μολύνει νυχτερίδες.

# data[].attributes.attachment_link.title
Κινδυνεύουν τα ζώα από τον κορονοϊό; | Η ΚΑΘΗΜΕΡΙΝΗ

# data[].attributes.attachment_link.description
Αλήθειες και ψέματα που πρέπει να γνωρίζουμε για να προφυλαχθούμε εμείς και τα κατοικίδιά μας.

# data[].attributes.attachment_link.readable_text
Πριν από μερικές ημέρες διάβασα με μεγάλο ενδιαφέρον το εξαιρετικό και συγκινητικό άρθρο "Remembering the Spanish flu, a century later" της κυρίας Μαριάννας Κακαουνάκη, που δημοσιεύθηκε στην εφημερίδα σας και αναφερόταν στις αναμνήσεις των απογόνων ανθρώπων που βίωσαν τις δραματικές συνέπειες της πανδημίας του 1918.

Στην Ελλάδα, όπως και σε όλον τον κόσμο, οι συνέπειές της ήταν τρομακτικές σε τέτοιο βαθμό που και σήμερα, έναν αιώνα μετά, δεν έχουν ξεχαστεί. Υπολογίζεται ότι προκάλεσε τον θάνατο σε 20-50 εκατομμύρια ανθρώπους και ότι προσβλήθηκαν 1.800 εκατομμύρια άνθρωποι σε όλο τον πλανήτη.

Μόλις ενέσκηψε η πανδημία, ο ισπανικός Τύπος, ο οποίος δεν λογοκρινόταν όπως γινόταν με αυτόν των χωρών που συμμετείχαν στον Α΄ Παγκόσμιο Πόλεμο, αναφερόταν στις συνέπειες της πανδημίας στην Ισπανία που ήταν ολέθριες: 300.000 απεβίωσαν και 8 εκατομμύρια ασθένησαν, συμπεριλαμβανομένων του ιδίου του βασιλέως Αλφόνσο Η΄ και αρκετών μελών της κυβέρνησης. Ο ισπανικός Τύπος αναφερόταν αρχικά σ' αυτήν ως "ο στρατιώτης της Νάπολης" (ονομασία που προήλθε από τους στίχους μιας δημοφιλούς οπερέτας εκείνης της εποχής με τίτλο "Το τραγούδι της λησμονιάς").

Λόγω των συνθηκών πολέμου και της λογοκρισίας του Τύπου στις εμπόλεμες χώρες, η πανδημία είχε μετά βίας γίνει αντιληπτή στον κόσμο. Hταν η ονομασία που φαίνεται πως έδωσε ο ανταποκριτής στη Μαδρίτη της βρετανικής εφημερίδας The Times, περιγράφοντας την κατάσταση που είχε προκαλέσει η πανδημία -"η ισπανική γρίπη"- αυτή, που τελικά επικράτησε σε ολόκληρο τον κόσμο. Πράγμα το οποίο δεν εμπόδισε τις ΗΠΑ να κατηγορήσουν τη Γερμανία ως υπεύθυνη για την ασθένεια, ενώ παράλληλα η Γερμανία αναφερόταν σε αυτήν ως "ο πυρετός της Φλάνδρας".

Στην Ισπανία επιδιώχθηκε να αποφευχθεί αυτό το αδικαιολόγητο στίγμα με το επιχείρημα ότι η ασθένεια ερχόταν από την άλλη πλευρά των Πυρηναίων. Προσπάθεια ανώφελη γιατί πια είχε γίνει το κακό. Υπήρχε μια απλή και ξεκάθαρη αναφορά στην Ισπανία. Η Royal Academy of Medicine του Ηνωμένου Βασιλείου αναφέρθηκε σ' αυτήν ως "η ισπανική γρίπη", καθιερώνοντας τον όρο. Το μόνο βέβαιο είναι ότι η προέλευση της "ισπανικής γρίπης" δεν είχε καμία σχέση με την Ισπανία.

Στην Ιστορία συναντάμε αρκετά παραδείγματα που καταδεικνύουν ταυτόχρονα την προσπάθεια να απαλλαγούμε από τις ευθύνες μας και να ενοχοποιήσουμε κάποιον άλλον. Ενα τέτοιο παράδειγμα ήταν η λαϊκή ονομασία της σύφιλης στα τέλη του αιώνα, που σε Ιταλία, Γερμανία, Ηνωμένο Βασίλειο αναφερόταν ως "η γαλλική αρρώστια", στη Γαλλία ως "το ναπολιτάνικο χτικιό", στη Ρωσία "η πολωνική αρρώστια", στην Πολωνία "η γερμανική αρρώστια", στην Ιαπωνία "η κινέζικη αρρώστια", στις Κάτω Χώρες και στην Πορτογαλία "η ισπανική αρρώστια" κ.λπ.

Το 2015, ο ΠΟΥ απηύθυνε διεθνή έκκληση στην επιστημονική κοινότητα, στις εθνικές κυβερνήσεις και στον Τύπο γενικά να ακολουθούν μια σωστή πολιτική στην ονομασία νέων μεταδοτικών ασθενειών για να αποφεύγονται οι αρνητικές επιπτώσεις σε κράτη, λαούς ή ακόμα και σε ζώα. Σήμερα, η ονομασία οποιασδήποτε νέας ασθένειας ανατίθεται στη Διεθνή Ταξινόμηση Νόσων υπό την εποπτεία του ΠΟΥ.

Πέρασαν πάνω από 100 χρόνια και η καταστροφική πανδημία του 1918 παραμένει γνωστή εσφαλμένα και αδικαιολόγητα ως "η ισπανική γρίπη". Αν η Κίνα εκφράζει για κάποιους λόγους τη δυσαρέσκειά της όταν κάποιος διεθνής ηγέτης αναφέρεται επίμονα στον γεωγραφικό προσδιορισμό ("ο κινεζικός ιός") μιλώντας για την COVID-19, παρά τις επικλήσεις του ΠΟΥ, πώς θα έπρεπε να αντιδράσει ένας Ισπανός όταν ακούει 100 χρόνια αργότερα για την "ισπανική γρίπη"; Λαμβάνοντας ιδιαιτέρως υπόψη ότι έχει αποδειχθεί πως όχι μόνο ο γεωγραφικός προσδιορισμός είναι απολύτως εσφαλμένος, αλλά και ότι η πιο φοβερή πανδημία του 20ού αιώνα αποδόθηκε σε μια χώρα η οποία, χάρη στην ανυπαρξία λογοκρισίας του Τύπου, ήταν η πρώτη που έκανε γνωστή τη δραματική της πραγματικότητα.
* Πρέσβης της Ισπανίας.

# data[].attributes.attachment_link.title
Αλήθειες και ψέματα για την "ισπανική γρίπη" | Η ΚΑΘΗΜΕΡΙΝΗ

# data[].attributes.attachment_link.description
Πριν από μερικές ημέρες διάβασα με μεγάλο ενδιαφέρον το εξαιρετικό και συγκινητικό άρθρο "Remembering the Spanish flu, a century later" της κυρίας Μαριάννας Κακαουνάκη, που δημοσιεύθηκε στην εφημερίδα σας και αναφερόταν στις αναμνήσεις των απογόνων ανθρώπων που βίωσαν τις δραματικές συνέπειες της πανδημίας του 1918.

# data[].attributes.attachment_link.readable_text
Για fake news μιλούν οι New York Times

Αποσύρθηκε χωρίς καμία εξήγηση η κινεζική μελέτη που πρότεινε τη θεωρία ότι η πανδημία δεν ξεκίνησε από την Κίνα αλλά από την Ινδία ή άλλες χώρες όπως η Ελλάδα.

Η μελέτη, την οποία υπέγραφαν ερευνητές της Κινεζικής Ακαδημίας Επιστημών, είχε υποβληθεί για δημοσίευση στην έγκριτη επιθεώρηση Lancet και παρουσιάστηκε στα τέλη Δεκεμβρίου ως προδημοσίευση στην υπηρεσία SSRN.

"Η Oυχάν δεν είναι το μέρος όπου συνέβη για πρώτη φορά μετάδοση από άνθρωπο σε άνθρωπο" έγραφαν οι ερευνητές, οι οποίοι στήριζαν τα συμπεράσματά τους σε φυλογενετική ανάλυση του πανδημικού ιού SARS-CoV-2.

H ερευνητική ομάδα υποστήριζε ότι ο κοροναϊός είναι πιθανό να μεταδόθηκε για πρώτη φορά στον άνθρωπο το καλοκαίρι του 2019, όταν η Ινδία και το Πακιστάν επλήγησαν από παρατεταμένο καύσωνα.

"Η έλλειψη νερού ανάγκασε άγρια ζώα όπως οι πίθηκοι να επιδίδονται σε θανάσιμες μάχες για το νερό, και σίγουρα θα είχε αυξήσει την πιθανότητα αλληλεπίδρασης ανάμεσα στον άνθρωπο και τα ζώα" έγραφαν οι ερευνητές της Κινεζικής Ακαδημίας Επιστημών, του Πανεπιστημίου Φουντάν της Σαγκάης και του Πανεπιστημίου του Τέξας στο Όστιν.

"Εικάζουμε ότι η μετάδοση του SARS-CoV-2 (στον άνθρωπο) μπορεί να σχετίζεται με αυτό το ασυνήθιστο κύμα καύσωνα" κατέληγαν, και πρότειναν τη θεωρία ότι η πανδημία μπορεί να ξεκίνησε στην Ινδία ή επτά άλλες χώρες: Μπαγκλαντές, Ιταλία, ΗΠΑ, Ελλάδα, Αυστραλία, Τσεχία, Ρωσία και Σερβία.

Εκστρατεία fake news

Η μελέτη των 22 σελίδων εξαφανίστηκε αιφνιδίως από το SSRN, αναφέρουν οι New York Times. Εκπρόσωπος του Lancet δήλωσε ότι η δημοσίευση ανακλήθηκε από τους ίδιους τους ερευνητές, οι οποίοι δεν απάντησαν σε αίτημα της εφημερίδας για το σχόλιό τους.

Το άρθρο της αμερικανικής εφημερίδας συνδέει τη μελέτη με την εκστρατεία παραπληροφόρησης στην οποία επιδίδεται η κινεζική κυβέρνηση, υποστηρίζοντας ότι ο κοροναϊός πρωτοεμφανίστηκε στην Ιταλία ή την Ισπανία.

Αν και υπάρχουν μελέτες που δείχνουν ότι ο κοροναϊός μπορεί να κυκλοφορούσε στην Ευρώπη και τις ΗΠΑ πριν από τον Δεκέμβριο του 2019, οι μελέτες αυτές παραμένουν αδημοσίευτες και ανεπιβεβαίωτες: κανένα περιστατικό μετάδοσης από άνθρωπο σε άνθρωπο δεν έχει διαπιστωθεί με βεβαιότητα ότι συνέβη πριν από την εμφάνιση του ιού στην Ουχάν.

Παλιά δείγματα που επιμολύνθηκαν από τον κοροναϊό σε επόμενο χρόνο είναι μια πιθανή εξήγηση και για την ανίχνευση του κοροναϊού σε ένα παιδί που αρρώστησε στην Ιταλία στα τέλη Νοεμβρίου.

Διαστρέβλωση δηλώσεων

O ισχυρισμός ότι ο ιός δεν προήλθε από την Κίνα έχει πλέον γίνει η κρατούσα άποψη στα κινεζικά ΜΜΕ, διαπιστώνουν οι NY Times.

Ακόμα και ανακοινώσεις του Παγκόσμιου Οργανισμού Υγεία διαστρεβλώνονται στα κινεζικά μέσα, όπως συνέβη στην περίπτωση του Μάικλ Ράιαν, διευθυντή του τμήματος επειγόντων περιστατικών του ΠΟΥ, ο οποίος μίλησε πρόσφατα για την ανάγκη διερεύνησης της μεταπήδησης του ιού από τα ζώα στον άνθρωπο.

"Πρέπει να αρχίσουμε εκεί που βρήκαμε τα πρώτα κρούσματα, δηλαδή στην Ουχάν της Κίνας" είπε ο Ράιαν σε συνέντευξη Τύπου στη Γενεύη. Στην Κίνα, όμως, κρατικά μέσα υποστήριξαν ότι ο εκπρόσωπος του ΠΟΥ δήλωσε πως ο ιός προϋπήρχε αλλού στον κόσμο και έτυχε να γίνει αντιληπτός στη Γουχάν.

Κάτι ανάλογο συνέβη με τον Αλεξάντερ Κεκουλέ, διευθυντή του Ινστιτούτου Έρευνας Βιοασφάλειας στο Χάλε της Γερμανίας, ο οποίος δήλωσε στη γερμανική τηλεόραση πως πιστεύει ότι ο ιός πρωτοεμφανίστηκε στην Κίνα. Παράλληλα όμως επέκρινε την κυβέρνηση της Ιταλίας ότι άργησε να αντιληφθεί τα πρώτα κρούσματα κοροναϊού.

Τα κινεζικά ΜΜΕ διαστρέβλωσαν τις δηλώσεις του, εμφανίζοντάς τον να ισχυρίζεται πως η πανδημία ξεκίνησε στην Ιταλία.

Ο δρ Κεκουλέ επανεμφανίστηκε στην τηλεόραση για να προειδοποιήσει πως "η Κίνα χρησιμοποιεί τα πάντα για προπαγάνδα". Το σχόλιό του όμως δεν αναμεταδόθηκε στην Κίνα.

Φωτογραφίες του Κεκουλέ εμφανίστηκαν σε κινεζικά μέσα με τη λεζάντας "Η Κίνα είναι αθώα!", ενώ χιλιάδες Κινέζοι σχολίασαν στο Διαδίκτυο την "είδηση" γράφοντας για παράδειγμα "Ένα εκατομμύριο άνθρωποι στην Κίνα σας ευχαριστούν" και "Δεν υπάρχουν πολλοί επιστήμονες που τολμούν να πουν την αλήθεια".

Η κινεζική κυβέρνηση κατάφερε έτσι να θολώσει τα νερά την ώρα που ο Παγκόσμιος Οργανισμός Υγείας ξεκινά έρευνα για το πώς ο ιός μεταπήδησε από τα ζώα στον άνθρωπο.

Ο ΠΟΥ έχει ξεκαθαρίσει ότι δεν πρόκειται για "εγκληματολογική έρευνα" που θα αποδώσει ευθύνες στη χώρα όπου πρωτοεμφανίστηκε ο ιός, αλλά για "επιστημονική αξιολόγηση" της αρχής της πανδημίας, προκειμένου να αποτραπεί η διασπορά άλλων ζωονόσων στο μέλλον.

Ακολουθήστε

Δείτε όλες τις τελευταίες Ειδήσεις από την Ελλάδα και τον Κόσμο, από

# data[].attributes.attachment_link.title
Οι Κινέζοι απέσυραν τη μελέτη για πιθανή προέλευση του κοροναϊού από την Ελλάδα | ΤΑ ΝΕΑ

# data[].attributes.attachment_link.description
Για fake news μιλούν οι New York Times Αποσύρθηκε χωρίς καμία εξήγηση η κινεζική μελέτη που πρότεινε τη θεωρία ότι η πανδημία δεν ξεκίνησε από την Κίνα αλλά από την Ινδία ή άλλες χώρες όπως η Ελλάδα.

# data[].attributes.attachment_link.readable_text
Γράφει ο
Αθανάσιος Σκουτέλης
Παθολόγος - Λοιμωξιολόγος
Διευθυντής Β΄ Παθολογικής - Λοιμωξιολογικής Κλινικής ΥΓΕΙΑ

Ο νέος κορωνοϊός SARS-CoV-2 που προκαλεί το σύνδρομο COVID-19 έχει βάλει την παγκόσμια κοινωνία σε μια πρωτοφανή δίνη με απρόβλεπτες συνέπειες τόσο στο υγειονομικό πεδίο όσο και στην παγκόσμια οικονομία. Όπως σε κάθε νέα φυσική παγκόσμια καταστροφή που προέρχεται από ανεξερεύνητα αίτια, έτσι και με τη νέα αυτή πανδημία έχει δημιουργηθεί το κατάλληλο έδαφος για τη δαιμονολογία και την (σκοπούμενη ή αθέλητη) διασπορά ψευδών ειδήσεων (fake news) σε βαθμό που δεν μπορεί να τον χωρέσει η απλή ανθρώπινη λογική.

Η φρενήρης μετάδοση αυτών των ψευδών πληροφοριών δημιουργεί μια νέα, ακόμη πιο καταστροφική πανδημία. Αυτή της αμφισβήτησης και της ανυπακοής.

Εκτός από το ότι παραποιούν την επιστημονική γνώση και παραπλανούν την κοινή γνώμη, οι ψευδείς ειδήσεις δημιουργούν ένα σοβαρό εμπόδιο στην τεράστια προσπάθεια που γίνεται από την παγκόσμια υγειονομική κοινότητα για την αντιμετώπιση αυτής της παγκόσμιας απειλής.

Η αναφορά αυτών των μύθων της παραπληροφόρησης σε αντιπαράθεση με τα δεδομένα και γεγονότα της επιστημονικής αλήθειας, νομίζουμε ότι συμβάλλει τα μέγιστα στη σωστή ενημέρωση του πολίτη ο οποίος, επιπλέον, καλείται να πιστέψει στα αναγκαία μέτρα για την ανακοπή της πανδημίας και να τα εφαρμόσει.

Μύθοι και αλήθειες λοιπόν!
Μύθος: Ο νέος κορωνοϊός δημιουργήθηκε σε κάποιο εργαστήριο από ανθρώπους.
Παρόλο που δεν έχει ακριβώς ακόμη προσδιοριστεί η προέλευση του, έχει αποδειχθεί (με βάση τη μοριακή γενετική) ότι δεν είναι δημιούργημα εργαστηρίου. Εξάλλου μέσα στον ορυμαγδό που δημιούργησε στην παγκόσμια κοινωνία, δεν υπάρχουν νικητές και ωφελημένοι παρά μόνο καταστροφή.
Αλήθεια: Ο εμβολιασμός έναντι του πνευμονιόκοκκου δεν προστατεύει από τον νέο κορωνοϊό.
Το εμβόλιο έναντι του πνευμονιόκοκκου βοηθάει πολύ τον οργανισμό να αντιμετωπίσει το μικρόβιο του πνευμονιόκοκκου αλλά δεν παρέχει καμία προστασία από τον νέο κορωνοϊό, που είναι ένας ιός. Παρόλα αυτά, το εμβόλιο αυτό πρέπει να χορηγείται σε άτομα που ανήκουν σε ευπαθείς ομάδες.
Μύθος: Η παρατεταμένη χρήση μάσκας προκαλεί βαρεία βλάβη από έλλειψη οξυγόνου και συσσώρευση διοξειδίου του άνθρακα.
Είναι παντελώς αναληθές. Είναι γεγονός ότι η χρήση μάσκας είναι για πολλούς δυσάρεστη. Εκτός όμως από αυτό, δεν έχει αποδειχθεί καμία βλαπτική επίδραση στην υγεία από τη συνεχή χρήση μάσκας (μιας χρήσεως ή υφασμάτινης) εφόσον χρησιμοποιείται σωστά και με βάση τις οδηγίες. Στην παρούσα φάση της πανδημίας αποτελεί το πιο αποτελεσματικό μέσο (μαζί με την τήρηση των αποστάσεων και το πλύσιμο των χεριών) για την πρόληψη της διασποράς του ιού.
Αλήθεια: Η κατανάλωση αλκοόλ δεν εξουδετερώνει τον ιό.
Η χρήση κοκτέιλ το καλοκαίρι ή δυνατών ποτών το χειμώνα δεν έχει καμία επίδραση στον ιό. Αντίθετα, η κατάχρηση τους μπορεί να εξασθενήσει τον οργανισμό και να τον κάνει πιο ευάλωτο.
Μύθος: Η ιατρική μάσκα μιας χρήσεως είναι πιο αποτελεσματική από την πάνινη πολλαπλών χρήσεων.
Η χρήση μάσκας αποσκοπεί στην παρεμπόδιση διασποράς μολυσμένων σταγονιδίων από αυτόν που την φοράει προς τους άλλους. Και τα δυο είδη μάσκας επιτελούν εξίσου καλά τον σκοπό αυτόν. Επομένως και τα δυο είδη είναι εξίσου αποτελεσματικά, με την πάνινη να είναι πιο χρηστική και οικονομική από την ιατρική για το γενικό πληθυσμό.
Αλήθεια: Οι άνθρωποι δεν πρέπει να φορούν μάσκες κατά τη διάρκεια φυσικής άσκησης.
Η μάσκα μειώνει την ικανότητα να αναπνέει κάνεις άνετα. Υπό κανονικές συνθήκες αυτό δεν έχει καμία επίπτωση. Κατά την έντονη άσκηση όμως και σε συνδυασμό με την ύγρανση της μάσκας από τον ιδρώτα και την έντονη εκπνοή, δυσκολεύει την αναπνευστική λειτουργία. Εξυπακούεται βέβαια ότι εφόσον δεν είναι εφικτή η χρήση μάσκας πρέπει να τηρούνται αυστηρά οι αποστάσεις για την αποφυγή διασποράς του ιού.
Μύθος: Οι τακτικές πλύσεις της ρινικής κοιλότητας προφυλάσσουν από τη νόσηση από το νέο κορωνοϊό.
Οι τακτικές ρινικές πλύσεις με αλατόνερο ή θαλασσινό νερό ή έτοιμα αλατούχα διαλύματα δεν έχει αποδειχθεί ότι αποτρέπουν τη μόλυνση από τον νέο κορωνοϊό. Ίσως σε μερικές λοιμώξεις από ιούς του κοινού κρυολογήματος μπορεί να μειώνουν τη διάρκεια των συμπτωμάτων από τη μύτη.
Αλήθεια: Το ζεστό κλίμα ή η ηλιοθεραπεία δεν σκοτώνουν τον ιό.
Δεν έχει αποδειχθεί ότι ο ιός αδρανοποιείται ή σκοτώνεται σε υψηλές θερμοκρασίες περιβάλλοντος. Επειδή οι ιδανικές θερμοκρασίες πολλαπλασιασμού των ιών είναι σχετικά χαμηλές, μπορεί οι υψηλές θερμοκρασίες να έχουν κάποια μικρή επίδραση στον πολλαπλασιασμό τους αλλά αυτό δεν έχει τεκμηριωθεί επαρκώς. Η πρόσφατη εμπειρία έδειξε ότι ακόμη και περιοχές με υψηλές θερμοκρασίες χτυπήθηκαν άσχημα από την πανδημία.

Για τον ίδιο λόγο η ηλιοθεραπεία δεν παρέχει καμία επιπρόσθετη προστασία έναντι του νέου κορωνοϊού.

Οι ιοί δεν ταξιδεύουν μέσω δικτυών κινητής τηλεφωνίας. Εξάλλου οι περισσότερες χώρες που έχουν πληγεί από την πανδημία δεν διαθέτουν δίκτυα 5G. Ο ιός μεταδίδεται μέσω μολυσμένων αεροσταγονιδίων που εκπέμπονται με την αναπνοή ή με επαφή χεριών με μολυσμένες επιφάνειες και κατόπιν επαφή με το στόμα, μύτη ή μάτια. Μάλλον λοιπόν πρόκειται για τερατώδη μύθο.
Αλήθεια: Ο νέος κορωνοϊός δεν μεταδίδεται με μύγες, κουνούπια ή κατοικίδια ζώα.
Δεν υπάρχει καμία ένδειξη ή πληροφορία ότι ο ιός μεταδίδεται με έντομα ή ζώα. Είναι αναπνευστικός ιός και μεταδίδεται (όπως και οι άλλοι της ιδίας κατηγορίας) με συγκεκριμένο τρόπο, δηλαδή με αεροσταγονίδια, όπως προαναφέρθηκε.
Μύθος: Το σκόρδο, το τζίντζερ και τα προβιοτικά ενισχύουν το ανοσολογικό σύστημα έναντι του νέου κορωνοϊού.
Δεν υπάρχει καμία επιστημονική ένδειξη ότι τα ανωτέρω σκευάσματα παρέχουν κάποιου είδους προστασία έναντι του ιού.
Αλήθεια: Άτομα που νοσούν με COVID Μύθος: Υπάρχει αποτελεσματική θεραπεία έναντι του νέου κορωνοϊού. -19 μπορεί να μην έχουν καθόλου συμπτώματα. Αλήθεια: Τα αλκοολούχα διαλύματα χεριών δεν πρέπει να χρησιμοποιούνται για την απολύμανση επιφανειών.
Οι συμπτωματικοί (ή ολιγοσυμπτωματικοί) φορείς είναι άτομα που παρότι είναι μολυσμένα και μολυσματικά, δεν έχουν καθόλου ή έχουν πολύ ηπία συμπτώματα. Αποτελούν σοβαρό κίνδυνο για τη δημόσια υγεία γιατί μπορούν να μολύνουν άλλους επειδή δεν γνωρίζουν ότι νοσούν. Για το λόγο αυτό πρέπει να θεωρούμε τους άλλους (και τον εαυτό μας) δυνητικά μολυσματικούς και πρέπει πάντα να λαμβάνουμε τα ενδεικνυόμενα μέτρα ασφάλειας (τήρηση αποστάσεων, χρήση μάσκας, πλύσιμο χεριών).

Γίνεται τεράστια και συντονισμένη προσπάθεια της παγκόσμιας επιστημονικής κοινότητας για την αποτελεσματική θεραπεία της COVID-19. Εν τούτοις προς το παρόν δεν έχει βρεθεί ριζικός τρόπος αντιμετώπισης. Υπάρχουν όμως κλινικές δοκιμές σε εξέλιξη που αφήνουν σοβαρά περιθώρια για αισιοδοξία εξεύρεσης θεραπείας. Επί του παρόντος, οι πάσχοντες που χρειάζονται νοσηλεία αντιμετωπίζονται υποστηρικτικά σε κοινούς θαλάμους ή σε μονάδες εντατικής θεραπείας. Παρά τη μη ύπαρξη ριζικής θεραπείας, η υποστήριξη των πασχόντων στις υγειονομικές μονάδες, σώζει ζωές.
Σεπτέμβριος 2020
Το σωστό πλύσιμο χεριών με σαπούνι και νερό ή με τη χρήση εγκεκριμένων αλκοολούχων διαλυμάτων είναι το καλύτερο μέτρο υγιεινής χεριών. Τα αλκοολούχα διαλύματα δεν πρέπει να χρησιμοποιούνται για απολύμανση επιφανειών γιατί είναι δαπανηρά και καταστρέφουν τις περισσότερες επιφάνειες. Το καλύτερο απολυμαντικό επιφανειών και αντικειμένων είναι διάλυμα οικιακής χλωρίνης και τρεχούμενου νερού βρύσης σε αναλογία 1/10.

Δεν θα πρέπει να αμελείτε την υγεία σας λόγω της πανδημίας του
Covid-19 ή να αποφεύγεται να αναζητάτε υγειονομική περίθαλψη αν τη χρειάζεστε.

Ο Όμιλος Hellenic Healthcare Group σε όλα τα Νοσοκομεία του (ΥΓΕΙΑ, Metropolitan Hospital, ΜΗΤΕΡΑ, Metropolitan General, ΛΗΤΩ, Creta Interclinic) λαμβάνει όλα τα απαραίτητα μέτρα προφύλαξης για την προστασία των εργαζομένων και των ασθενών του.

# data[].attributes.attachment_link.title
7 μύθοι & 7 αλήθειες για τον νέο κορωνοϊό Covid-19 | Νοσοκομείο ΥΓΕΙΑ

# data[].attributes.attachment_link.description
Γράφει ο Αθανάσιος Σκουτέλης Παθολόγος - Λοιμωξιολόγος Διευθυντής Β΄ Παθολογικής - Λοιμωξιολογικής Κλινικής ΥΓΕΙΑ Ο νέος κορωνοϊός SARS-CoV-2 που προκαλεί το σύνδρομο COVID-19 έχει βάλει την παγκόσμια κοινωνία σε μια πρωτοφανή δίνη με απρόβλεπτες συνέπειες τόσο στο υγειονομικό πεδίο όσο και στην παγκόσμια οικονομία.

# data[].attributes.attachment_link.readable_text
Δύο δικογραφίες σε βάρος συνολικά 20 ατόμων για διέγερση σε ανυπακοή και διασπορά ψευδών ειδήσεων, μέσω διαδικτύου για την πανδημία Covid-19 σχηματίστηκαν από τη Διεύθυνση Δίωξης Ηλεκτρονικού Εγκλήματος και υποβλήθηκαν στην αρμόδια εισαγγελική Αρχή.

Στην πρώτη υπόθεση, προηγήθηκαν καταγγελίες σχετικά με αναρτήσεις σε μέσα κοινωνικής δικτύωσης, που προέτρεπαν τους πολίτες να μη χρησιμοποιούν μάσκα προστασίας για την αντιμετώπιση της πανδημίας του κορωνοϊού και ιδιαίτερα κατά την έναρξη της φετινής σχολικής χρονιάς.

Στο πλαίσιο προκαταρκτικής εξέτασης πραγματοποιήθηκε αναζήτηση στοιχείων μέσω εταιρείας παροχής υπηρεσιών κοινωνικής δικτύωσης και τους εμπλεκόμενους παρόχους υπηρεσιών διαδικτύου, για την εξακρίβωση των στοιχείων κατόχων των επίμαχων ηλεκτρονικών ιχνών.

Ταυτοποιήθηκαν οι διαχειριστές των επίμαχων προφίλ και ομάδων κοινωνικής δικτύωσης, που είχαν αναρτήσει σχετικές δημοσιεύσεις.

Αναφορικά με τη δεύτερη υπόθεση, η διερεύνησή της πραγματοποιήθηκε ύστερα από καταγγελίες πολιτών για ιστοσελίδα, μέσω της οποίας διαδίδονταν ψευδείς ειδήσεις, που προέτρεπαν στη μη συμμόρφωση με τα μέτρα κατά της διάδοσης του κορωνοϊού.

Τα στοιχεία του διαχειριστή της ιστοσελίδας και ακόμη 4 ατόμων ταυτοτποιήθηκαν μετά από αλληλογραφία με τους εμπλεκομένους παρόχους υπηρεσιών διαδικτύου, τα τραπεζικά ιδρύματα, την Εθνική Επιτροπή Τηλεπικοινωνιών και Ταχυδρομείων

Διενεργήθηκε επίσης κατ' οίκον έρευνα κατά την οποία βρέθηκαν και κατασχέθηκαν ηλεκτρονικός υπολογιστής, κινητό τηλέφωνο και αποδείξεις συναλλαγών, ενώ παράλληλα εξακριβώθηκε η εμπλοκή τους στην υπό έρευνα υπόθεση.

Τα κατασχεθέντα ψηφιακά πειστήρια, θα αποσταλούν στη Διεύθυνση Εγκληματολογικών Ερευνών για εργαστηριακή εξέταση.

Πηγή: skai.gr

Ακολουθήστε το Skai.gr στο Google News
και μάθετε πρώτοι όλες τις ειδήσεις

# data[].attributes.attachment_link.authors[].name
Ευτυχία Λύτρα

# data[].attributes.attachment_link.title
Στον εισαγγελέα δυο δικογραφίες σε βάρος 20 ατόμων για διασπορά fake news για την πανδημία

# data[].attributes.attachment_link.description
Δύο δικογραφίες σε βάρος συνολικά 20 ατόμων για διέγερση σε ανυπακοή και διασπορά ψευδών ειδήσεων, μέσω διαδικτύου για την πανδημία Covid-19 σχηματίστηκαν από τη Διεύθυνση Δίωξης Ηλεκτρονικού Εγκλήματος και υποβλήθηκαν στην αρμόδια εισαγγελική Αρχή.